Diari Oficial de la Generalitat Valenciana


Sumari del DOGV 727, del 21-12-1987 (1987/810207)

ORDRE de 2 de desembre de 1987, de la Conselleria de Treball i Seguretat Social, per la qual es convoca el sistema d'ajudes en matèria de Serveis Socials per a l'any 1988.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/02/(1)/dof/vci/html**

### Dades del document

Número de DOGV
:   727

Data del DOGV
:   21-12-1987

Secció del DOGV
:   DISPOSICIONS GENERALS

Número del document
:   1987/810207


Data del document
:   02-12-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 2 de desembre de 1987, de la Conselleria de Treball i Seguretat Social, per la qual es convoca el sistema d'ajudes en matèria de Servies Socials per a l'any 1988.  
La competència exclusiva en matèria d?assistència i Serveis Socials que l?Estatut d?autonomia atribueix a la Generalitat Valenciana en l'article 31-24, l?exerceix no sols de manera directa a través de centres, prestacions i serveis propis, sinó també fomentant l'acció d'altres Entitats públiques o privades sense finalitat lucrativa, per a la qual cosa aquesta Ordre regula les ajudes i subvencions assignades en els Pressupostos de la Generalitat per als Serveis Socials Generals i Serveis Especialitzats de suport als ancians, minusvàlids, menors, minories ètniques i altres sectors amb problemes socials.  
Com que és objectiu prioritari de la política de la Generalitat contribuir al benestar social d'aquells sectors de població amb greus mancances de dotacions socials a fi de corregir els desequilibris en la distribució dels recursos, el Consell, a través del Decret 72/87, de 25 de maig, establí el Pla d'Ordenació dels Serveis Socials com a instrument de planificació, de coneixement i coordinació dels recursos existents, d'acreditació pel que fa a la qualitat i supervisió de l'atenció prestada, en base al qual les Institucions i Centres de Serveis Socials hauran d'inscriure-s'hi al Registre específic i en el cas de pretendre integrar-se a la xarxa pública de Serveis Socials, sol·licitar-ne l'acreditació, perquè és condició indispensable per poder concertar amb l'Administració Valenciana o rebre subvencions a càrrec dels seus pressupostos. Així mateix l'acreditació suposa un substancial avantatge per a les Institucions a l?hora d'accedir a les ajudes o als concerts, ja que el simple número d'acreditació substituirà tota la documentació que fins ara es reproduïa anualment.  
Aquesta Ordre intenta igualment arbitrar mesures a fi de pal·liar l?urgent necessitat econòmica que afecta persones i famílies exposades a situacions d'extrema precarietat. Mentre no s'instruesquen legalment les garanties constitucionals de pensió mínima, la Generalitat Valenciana declara objecte de la seua atenció preferent donar suport a aquelles persones sotmeses a greus dificultats a fi de facilitar-ne l'accés als recursos mínims necessaris.  
Per tal d'atendre aquestos objectius, s'han unificat en una sola convocatòria tots els pressupostos transferits, tant els propis de la Generalitat com els corresponents a la Seguretat Social.  
En atenció d'aquests motius, i fent ús de les facultats que em confereix l'art. 35-e) de la Llei 5/1983, de 30 de desembre, de Govern Valencià i l?art. 7-4 del Decret 192/1985 de 9 de desembre,  
ORDENE:  
TITOL I  
De les ajudes i subvencions  
CAPITOL I  
Serveis socials generals  
Article 1. Ambit  
Es convoquen ajudes per contribuir a la implantació i desenvolupament dels Serveis Socials Generals de caràcter global i polivalent, organitzats sota la responsabilitat pública que atenen la problemàtica social de qualsevol ciutadà, el desplegament comunitari i la qualitat de vida de la població, i la prevenció primària de situacions de segregació o marginació.  
Article 2. Objecte de l'ajuda  
Les ajudes destinades als Serveis Socials Generals podran ser de quatre tipus:  
a) Ajudes per al pagament de salaris i Seguretat Social dels professionals dels equips de Base integrats per un o alguns dels professionals de l?acció social (Assistents Socials, Psicòlegs, Pedagogs, Educadors, Sociòlegs ... ).  
b) Ajudes per al manteniment i equipament de centres socials com a recurs bàsic del Serveis Socials Generals.  
c) Ajudes per als programes detenció Bàsica següents:  
- Programes d'informació i divulgació.  
- Els programes d'ajudes Polivalents a domicili de caràcter domèstico-social, educatiu.  
- Programes de prestacions econòmiques individuals.  
d) Programes d'iniciativa municipal que pertanyen a l?àmbit dels Serveis Socials i en siguen determinats per la Comissió Mixta establida en l'article 7.  
Els Programes d?Atenció Bàsica estaran definits per la Direcció General de Serveis Socials, a fi de garantir en cada municipi aquells mínims que la Legislació Autonòmica declara necessaris.  
Aquells Ajuntaments que tinguen garantits aquests mínims, hi podran convenir altres programes que responguen a situacions particulars de cada municipi i atenguen accions definides dintre el marc estatutari dels Serveis Socials.  
Article 3. Sol·licitants.  
Podran sol·licitar les ajudes per a serveis socials generals les Corporacions Locals, les Agrupacions d?ajuntaments i Mancomunitats.  
Article 4. Obligacions del sol·licitant  
- L?ajuda s?articularà a través d'un conveni amb la Conselleria de Treball i Seguretat Social i la Diputació Provincial corresponent, a fi de col·laborar en les tasques de coordinació i planificació que preveu la Generalitat Valenciana en matèria d?assistència Social i determinades en el Pla de Coordinació amb Diputacions.  
- Coordinar-se amb la Direcció General de Serveis Socials en la planificació que aquesta elabore, així com presentar el programa i la justificació de l'ajuda que es concedesca.  
- Seguir les instruccions de la Comissió Mixta de segui-  
ment que seran comunicades sempre amb l'anagrama corresponent.  
- Col·laborar en el seguiment i avaluació que realitzarà la Comissió Tècnica, tal com estableix l'article 7 d'aquesta Ordre.  
- No minorar ni anul·lar la consignació que s'haja previst inicialment en el pressupost a per aquesta finalitat.  
Article 5. Import  
L?aportació de les Entitats signants del conveni s'acollirà als termes que s'expressen en el Pla de Coordinació amb Diputacions.  
Article 6. Documentació  
a) Instància, formalitzada com cal, signada per l'Alcalde President de l'Ajuntament o Mancomunitat, sol·licitant el conveni. Quan concórreguen diversos Ajuntaments en una mateixa sol·licitud, la instància serà signada per qui haja estat facultat a tal efecte pels Plens dels Ajuntaments respectius.  
b) Relació dels Serveis Socials amb què compta l'Ajuntament i programes que pretenen desenvolupar; tot detallant la consignació pressupostària per a cadascun.  
La Direcció d?àrea de Serveis Socials enviarà als sol·licitants una proposta de conveni que haurà de ser aprovada pel Ple de l'Ajuntament, tot facultant l'Alcalde per a signar-la. La certificació de l'Acord serà tramesa a la Direcció d?àrea de Serveis Socials.  
Article 7. Seguiment dels convenis  
El seguiment d'aquests convenis correspondrà conjuntament a una Comissió Mixta, la qual es reunirà almenys una vegada al trimestre, integrada pel Cap d?àrea de Serveis Socials de la Delegació Territorial, el Diputat de l?Area de Serveis Socials de la Diputació Provincial i el Regidor de l?Area de cada Ajuntament.  
Els pertocarà:  
a) La supervisió continuada del Conveni.  
b) La suprema vigilància del seu compliment.  
c) La interpretació de l'Acord, si cal.  
d) La proposta anual a la Comissió de Coordinació, creada per Decret 97/1984 de 21 d'agost, de totes les modificacions considerades oportunes.  
Per al compliment de les funcions, estaran assistits per una Comissió Tècnica integrada per dos tècnics de la Direcció d?àrea de Serveis Socials i per dos tècnics de la Diputació Provincial. Escaurà a la Comissió Tècnica:  
a) El seguiment continuat dels programes municipals concertats.  
b) El suport tècnic als Equips Socials de Base.  
c) La comunicació de la planificació de la Direcció General de Serveis Socials als municipis, així com la recepció de llurs demandes i necessitats a la Direcció General.  
CAPITOL II  
Serveis socials especialitzats  
Article 8. Ambit  
Es convoquen ajudes per a manteniment, activitats, equipament, conservació, reparació i reforma sense canvi d'ús, de Serveis Socials Especialitzats dirigits a aquells sectors de la població necessitats d'una atenció específica.  
Article 9. Objecte de l'ajuda  
L?ajuda s'atorgarà en concepte de subvenció per a centres i serveis dedicats a la prevenció, assistència, integració i reinserció de:  
- Disminuïts  
- Tercera edat  
- Infància i Joventut  
- Dones en situació de risc social  
- Drogaadictes  
- Transeünts, minories ètniques i altres grups marginats.  
I en els conceptes següents:  
- Manteniment i activitats.  
- Equipament.  
- Conservació, reparació i reforma sense canvi d?ús.  
No podran ser subvencionades aquelles activitats que s'ajusten a programes propis d'altres Organismes, sense perjudici de la necessària col·laboració per al cas de matèries concurrents.  
Article 10. Sol·licitants  
Podran sol·licitar aquestes ajudes les Entitats a, les quals corresponga la titularitat del centre, del servei o desenvolupament de l'activitat per al qual sol·licite la subvenció; i disposen de l'Acreditació Provisional o Definitiva que estableix el Decret 72/1987, de 25 de maig, del Consell de la Generalitat Valenciana.  
Article 11. Prioritats  
Tindran prioritat per a aquestes ajudes:  
- Els serveis que s'establesquen en la Planificació General de Serveis Socials.  
- Els Ens públics, Associacions i les Federacions en aquest ordre, quan hi haja duplicitat entre dos o més sol·licitants.  
- Els programes globals de Serveis Socials que assumesquen accions integrades d?atenció a diversos sectors dels que són objecte d'aquesta convocatòria.  
Article 12. Obligacions de l'Entitat sol·licitant  
Tots els sol·licitants d'ajudes per a Serveis Especialitzats, adquireixen per la concessió d'aquestes, a més de les obligacions inherents a acreditació, les següents:  
1. Atendre els requeriments de les Direccions d?àrea en satisfacció de la demanda de serveis, tot respectant sempre les característiques de l'Entitat i l'adequada qualitat d'aquests.  
2. No minorar ni anul·lar, la consignació que s'haja previst inicialment en el pressupost per a aquesta finalitat.  
3. En cas de concessió d'equipament, conservació, reparació i reforma, no variar-ne la finalitat en un període mínim de 10 anys.  
4. Les obres hauran de començar en el termini màxim de quatre mesos comptats a partir de la notificació de la concessió de l'ajuda i, dins aquest termini, caldrà trametre a la Direcció General de Serveis Socials, original i còpia autentificada del contracte d'execució d'obres.  
5. Facilitar a la Direcció General de Serveis Socials tota la informació sobre l?Entitat que li siga sol·licitada.  
Article 13. Exclusions  
Queden expressament exclosos d'aquestes ajudes els conceptes següents:  
a) Manteniment i activitats:  
- Les despeses d'actes commemoratius, socials i culturals que no estiguen establerts en la planificació de Serveis Socials.  
- Les quotes a Associacions o Federacions.  
- Els serveis específicament acadèmics del centres.  
- Les despeses financeres derivades de crèdits i interessos bancaris.  
- En general, tots aquells que per llur naturalesa puguen ser objecte d'atenció d'altres Organismes oficials, o derivats d'altres exercicis econòmics.  
b) Equipament:  
- Equipament subvencionat en exercicis anteriors.  
- Equipaments adquirits amb anterioritat a 1'1 de gener de 1988.  
- Equipament per a obres en curs d'execució, la finalització de les quals no estiga prevista per a aquest exercici. Si la previsió de finalització era per a l?exercici de 1988, podria presentar-se la sol·licitud, però per a la concessió serà imprescindible presentar el certificat d'acabament d'obres.  
c) Conservació, reparació i reforma sense canvi d'ús:  
- Obres acabades amb anterioritat a 1'1 de gener de 1988.  
- Obres subvencionades en exercicis anteriors pel mateix concepte.  
- Obres auxiliades per altres entitats en més del 70%.  
Article 14. Documentació  
Cada Entitat haurà de sol·licitar les subvencions pels conceptes que crega avinent en única instància, a partir de la qual es formularà un expedient bàsic del qual es derivaran peces separades per conceptes subvencionables, podent així mateix resoldre-les independentment.  
Cal retirar la instància, segons model oficial, de les Direccions d?àrea de Serveis Socials.  
Ha de ser subscrita per qui ostenta la representació legal de l?entitat o hi tinga poder suficient.  
Les entitats sol·licitants hauran d'aportar la documentació específica següent:  
A) Per a manteniment:  
1. Pressupost d'ingressos i despeses de la gestió ordinària de 1988, en model oficial.  
2. En el cas d'activitats, el pressupost del programa o activitats a realitzar, detallat en partides.  
3. En el cas de residències i centres assistencials, relació nominal de beneficiaris en model oficial. Així mateix, cal indicar-hi les pensions, ajudes i aportacions dels beneficiaris.  
4. Relació de la plantilla del centre en model oficial.  
5. Qualsevol altra documentació que a parer de la Direcció d?àrea siga necessària.  
La documentació d'aquest apartat A), podrà obviar-se en cas d'haver-se entregat, tal com estableix l?Ordre d?acreditació de Serveis Especialitzats.  
B) Per a equipament:  
1. Fonamentació de l'ajuda.  
2. Pressupost detallat de les coses subministradores de l?equipament que es pretén adquirir.  
C) Per a conservació, reparació i reforma sense canvi d'ús:  
1. Certificació del Secretari de la Corporació Local o de la Junta Directiva de l?Entitat privada, dient que les obres que es pretenen realitzar no estan executades amb anterioritat a la petició de la subvenció.  
2. Certificat del Secretari de la Corporació Local d'adequació a la normativa urbanística aplicable.  
3. Projecte bàsic amb pressupost, amb expressió dels preus unitaris descompostos, estat detallat de mesuraments i aplicació de preus, signat pel tècnic corresponent, i fent constar el número de DNI o CIF i domicili.  
4. Fonamentació de la necessitat de l'ajuda.  
CAPITOL III  
Prestacions econòmiques individualitzades  
Article 15. Ambit  
Es convoquen ajudes econòmiques dirigides a persones individuals o nuclis familiars a fi de remeiar una situació greument deteriorada, d'urgent necessitat o amb greus problemes específics que n'afecten l'autonomia personal, social i econòmica, a fi d'aconseguir llur normal desenvolupament humà i social.  
S?escaurà a les Corporacions Locals la gestió d'aquestes ajudes a través del Conveni de Serveis Socials Generals, i en els termes que aquest establesca. Les Direccions d?àrea Territorials només trametran les sol·licituds en els supòsits següents:  
- Quan no hi haja concert amb l'Ajuntament corresponent.  
- En les prestacions complementàries de la Seguretat Social.  
- Quan es produesca una situació d'estricta emergència i prèvia justificació d'aquesta.  
Article 16. Objecte  
Les ajudes podran atorgar-se a subjectes concrets i determinats amb caràcter periòdic o per una sola vegada en l'exercici econòmic per a serveis esporàdics i adquisicions puntuals.  
Article 17. Sol·licitants  
Podran sol·licitar aquestes ajudes les persones que trobant-se en situació de greu necessitat, reunesquen els requisits següents:  
1. Que la renda per càpita de la família a la qual pertany no siga superior a 280.000 ptes. anuals, tot aplicant-hi factors correctors segons el nombre de membres de la família.  
2. Que no hagen obtingut ajudes pel mateix concepte i quantia d'altres organismes durant el termini d'aquesta convocatòria.  
3. Que no siguen competència institucional d'altres Organismes públics.  
4. Que s'hi dispose de la prescripció tècnica en la qual es determine la necessitat de l?acció objecte de l'ajuda, bé pels Serveis Tècnics Municipals o els propis de la Direcció d?àrea de Serveis Socials.  
Allò que preceptua l'apartat 1 d'aquest article no és aplicable als sol·licitants de la Seguretat Social per a les Ajudes de Tercera Edat i Minusvàlids, tot açò sense perjudici del que disposa l'article 22.  
Article 18. Documentació específica per a ajudes individuals  
1. Instància segons model oficial, subscrita pel beneficiari o el representant legal.  
2. Fotocòpia del DNI del beneficiari i, si s'escau, del representant legal que sol·licita l'ajuda, o document que n'acredita la identitat.  
3. Justificant d'ingressos de tots els membres de la unitat familiar, segons allò exposat en l'article 19.  
4. Informe social, emès pels Serveis Municipals o, si hi manca, informe de la Direcció d?àrea de Serveis Socials. Cas que l'ajuda siga de caràcter temporal, caldrà indicar-ne el temps aproximat de duració prevista.  
5. Justificant de la necessitat per a la qual es sol·licita l'ajuda i pressupostos, si pertoca.  
6. Promesa o jurament de la no percepció de serveis gratuïts o d'altres ajudes pel mateix concepte.  
7. Qualsevol altra documentació que, a parer de la Direcció d?àrea de Serveis Socials, i si s'escau l'Ajuntament, puga ampliar o substituir la sol·licitada en aquells casos en què així es considere.  
El Cap d?àrea de Serveis Socials o Alcalde, en cas de concert, podrà obviar la documentació requerida en els apartats 2 i 3, sempre que els Serveis Tècnics corresponents manifesten la impossibilitat de presentar-la.  
Article 19. Justificació d'ingressos familiars  
Per tal de justificar els ingressos familiars exigits per a les ajudes individuals previstes en el capítol III, la documentació a presentar serà la següent:  
1. Promesa o jurament d'ingressos familiars en model oficial.  
2. Fotocopia de la declaració de renda de l?exercici anterior, cas d'estar obligats a formular-la.  
3. A més dels documents anteriors:  
3.1 Per a treballadors per compte d'altri, un full salarial de l'any en curs.  
3.2 Per a treballadors per compte propi i per a treballadors agrícoles, fotocopia del pagament de quotes a la Seguretat Social.  
3.3 Per a treballadors en atur, certificació positiva o negativa de percepció de subsidi de desocupació.  
3.4 Per a pensionistes, certificació expedida per les Entitats que abonen les pensions.  
TITOL II  
Del procediment  
CAPITOL I  
Lloc i termini de presentació  
Article 20. Lloc de presentació  
1. Amb les excepcions previstes en l'apartat 2 d'aquest article, els peticionaris de les ajudes presentaran la sol·licitud i documentació requerida en la Direcció d?àrea de Serveis Socials de la província on radica el centre o servei per al qual es demana la subvenció, o on residesca el mateix sol·licitant, en el cas d'ajudes individuals, sense perjudici del que disposa l'article 66 de la Llei de Procediment Administratiu.  
2. Les peticions de les ajudes individualitzades, quan residesquen en municipis els Ajuntaments dels quals tinguen subscrits convenis amb la Conselleria de Treball i Seguretat Social per a la consecució d'aquest tipus d'ajudes, presentaran la sol·licitud alhora que la documentació requerida en l'Ajuntament del municipi on residesquen, sense perjudici d?allò disposat a l'article 66 de la Llei de Procediment Administratiu.  
Article 21. Terminis de presentació  
1. Per a Serveis Socials Generals i Serveis Socials Especialitzats: 35 dies hàbils següents a la data de publicació d'aquesta Ordre.  
2. Per a prestacions econòmiques individualitzades: des de l?1 de gener fins al 31 d'octubre. Tanmateix, les sol·licituds d'ajudes que no admeten demores podran ser admeses i tramitades fora del termini establit anteriorment sempre que s'acredite documentalment l'aparició de la necessitat fora del termini normal de presentació de sol·licituds.  
En les ajudes individualitzades de caràcter periòdic la sol·licitud de prórroga, per a l?exercici següent, podrà anticipar-se presentant-la dintre dels darrers mesos anteriors a la finalització de l?exercici corrent. Tanmateix, la seua regulació i resolució quedarà sotmesa a les prescripcions de la convocatòria d'ajudes per a l?exercici 1989.  
CAPITOL II  
Tramitació, resolució i recursos  
Article 22  
La Direcció General de Serveis Socials fixarà els criteris i mòduls econòmics, així com els límits màxims d'acord amb les disponibilitats pressupostàries, per a la valoració i concessió de les subvencions, tot atenent la planificació, la racionalització dels serveis i les limitacions pres suportaries.  
Article 23  
Serà competència de la Direcció General la resolució de les peticions que es formulen per a ajudes de Serveis Socials Especialitzats, sense perjudici del que disposa la Llei de Pressupostos de la Generalitat Valenciana així com per a les ajudes individuals la concessió de les quals siga superior a 300.000 ptes.  
La Direcció d?àrea de Serveis Socials elevarà l?expedient juntament amb un informe proposta sobre la procedència de concedir, reduir o denegar l'ajuda sol·licitada.  
Per a la formulació dels convenis de Serveis Socials Generals i si s'escau dels Especialitzats, s?ajustarà al que disposa l'article 21-f) en relació amb l'article 35-11 de la Llei 5/1983, de 30 de desembre.  
Serà competència de la Direcció d?àrea de Serveis Socials la resolució de les sol·licituds que es formulen per a ajudes individuals fins la quantia de 300.000 ptes. inclusivament. En els casos en què aquestes ajudes estiguen convenides amb la Corporació Local, serà competència d'aquesta darrera.  
Article 24  
L?òrgan competent per a la resolució dels expedients, a la vista de la documentació existent en cadascun d'aquestos i de les obligacions que s'adquireixen per la concessió de l'ajuda, podrà demanar els informes d'Organismes i Entitats que crega avinent i realitzar les comprovacions que considere sobre l?exactitud de tot això.  
Article 25  
Contra les resolucions que dicte el Director General de Serveis Socials, les persones interessades podran interposar Recurs d'Alçada davant l?Hble. Sr. Conseller de Treball i Seguretat Social en el termini de quinze dies hàbils comptats a partir de l?endemà al de la notificació de la Resolució.  
Contra les Resolucions que dicten els Caps d?àrea de Serveis Socials hom pot interposar Recurs d'Alçada davant l?Il·lm. Sr. Director General de Serveis Socials, en el mateix termini i condicions indicats en el paràgraf anterior.  
Contra les Resolucions dels Recursos d'Alçada, hom pot interposar Recurs Contenciós-Administratiu, d'acord amb el que estableix la Llei reguladora d'aqueixa jurisdicció.  
TITOL III  
Del pagament i la justificació de les subvencions  
Article 26. Ajudes per al manteniment i les activitats  
El pagament de la subvenció es farà en tres terminis:  
- El primer pagament, per un import del 50% de la subvenció, s?ingressarà després de dictada resolució i en el transcurs del trimestre següent, en el compte indicat pel titular del centre o servei.  
- El segon pagament pel 40% s?ingressarà en el mateix compte amb la certificació prèvia de la Direcció d?àrea de Serveis Socials que s'ha justificat l?import del primer pagament i que el funcionament del centre o servei respon a les obligacions concretes contretes per la concessió de la subvenció.  
- El tercer pagament, pel 10% restant, una vegada justificat l?import total de la subvenció en els terminis i condicions previstos en el paràgraf anterior.  
Es podrà pagar el 100% de la quantia subvencionada, d'una sola vegada i per anticipat mitjançant la gestió d'un aval bancari per aquest import, sempre que així siga sol·licitat per l?entitat objecte de l'ajuda i es considere necessari per part de la Direcció General de Serveis Socials.  
A proposta de la Direcció d?àrea de Serveis Socials, el pagament i la justificació d'aquestes ajudes, es podrà realitzar d'una sola vegada si la subvenció és inferior a 300.000 ptes., amb la presentació prèvia de factures justificatives de la despesa.  
La Direcció d?àrea de Serveis Socials podrà exigir tots els documents comptables, factures, manaments de pagament, balanços, etc., que crega avinents per a justificar la quantia de la despesa feta en la prestació dels serveis subvencionats.  
En el cas de concerts sobre la base de preu/plaça es justificarà mitjançant la corresponent nòmina d'atesos i informe de la Direcció d?àrea fent constar el compliment de les obligacions contretes.  
Igualment podrà proposar a la Direcció General de Serveis Socials, a la vista de la documentació demanada, la suspensió, minoració o devolució, si pertoca, de la subvenció concedida, tot dictant l'Organ competent la Resolució que pertoque.  
Article 27. Ajudes per a equipament, conservació, reparació i reforma sense canvi d'ús  
La justificació i el pagament de les ajudes per a equipament, conservació, reparació i reforma sense canvi d'ús, es realitzarà de la manera següent:  
Els pagament es faran en tot cas, amb la presentació prèvia de factures o certificacions d'obra, o certificació de la Corporació Local assumint que s'ha contret l?obligació de la despesa corresponent, que inclouen el total o parts parcials de l?execució d'aquestes, essent l?import a pagar el que escaiga segons la quantia de la facturació o certificació d'obra que justifique haver-les fetes total o parcialment, fins el total de la quantitat concedida, tret dels casos en què s'hagen exigit, a més, condicions especials en les Resolucions de concessió, en tal supòsit haurà d'ajustar-se a allò que en resulte.  
Article 28. Pagament d'ajudes individuals  
En les ajudes concedides per una sola vegada, el pagament es podrà fer immediatament a la Resolució estimatória de la sol·licitud formulada.  
En les de caràcter periòdic o temporal el pagament es podrà anticipar per trimestres naturals, tot abonant-se en el primer pagament l?import corresponent a tants períodes trimestrals com hagen tingut inici des del començament de la presentació, a la qual es refereix l'ajuda, fins la Resolució estimatória.  
Tocant a la justificació de la despesa pels beneficiaris, la Direcció d?àrea establirà l'adequat seguiment, i estaran aquells obligats a entregar, a requeriment d'aquesta, el rebuts o factures que acrediten la recepció del servei en els termes per als quals fou aprovada l'ajuda. Quan la documentació demanada no siga entregada pels beneficiaris o bé es descobresca que és incompleta o inadequada, la Direcció d?àrea de Serveis Socials haurà de procedir a la suspensió, minoració o devolució, si pertoca, de la subvenció concedida; en concessions superiors a 300.000 ptes. Elevarà a la Direcció General de Serveis Socials, la proposta corresponent, tot dictant, en ambdós casos, l?òrgan competent la Resolució que escalga.  
La Direcció d?àrea de Serveis Socials, per raó de l?índole de la necessitat, podrà obviar la justificació mitjançant l?informe motivat de l'Assistent Social.  
Podrà acordar-se, en determinats casos, que el pagament d'ajudes per deutes motivats per la necessitat que es subvencionen, es realitze directament a les persones creditores, tot trametent en tal cas el justificant de pagament al deutor i deixant-ne còpia compulsada en l?expedient.  
També excepcionalment i a criteri de la Direcció d?àrea de Serveis Socials, podrà fer-se el pagament al professional de Serveis Socials que presenta el cas, i s'hi farà constar en l?expedient.  
Article 29. Comunicació del cobrament de la subvenció en ajudes generals i especialitzades  
Amb posterioritat al cobrament de cada termini de la subvenció, les Entitats hauran de trametre a la Direcció General de Serveis Socials, i en el termini d'un mes des de aquesta percepció, comunicació escrita d?haver-la rebut, segons les normes següents:  
- En el cas de Corporacions Locals, Carta de Pagament expressant-ne la data, la quantia i el concepte, expedida pel Depositari i intervinguda per l?Interventor de Fons, acreditativa de l'ingrés de la subvenció en les arques de la Corporació.  
- En el cas d'Entitats sense finalitat lucrativa, notificació del Director del centre o servei, tot comunicant la percepció de la subvenció, i indicant-ne data, quantia i concepte.  
DISPOSICIO ADDICIONAL  
Les Entitats públiques i privades podran sol·licitar la formalització d'un conveni per tal d'obtenir les ajudes que en matèria de Serveis Socials Especialitzats recull aquesta Ordre, en la forma i condicions que determine la Conselleria de Treball i Seguretat Social. En aquest cas, se sotmetran als termes específics d'aquest.  
DISPOSICIONS FINALS  
Primera  
En els impresos del Centre i sempre que se'n faça publicitat, a través de qualsevol mitjà de comunicació, dels centres i serveis, activitats i programes subvencionats total o parcialment per les ajudes a què fa referència aquesta Ordre, serà obligatori fer-hi constar explícitament que es tracta d'un centre, servei, activitat o programa «subvencionat per la Generalitat Valenciana».  
Als locals dels centres o serveis subvencionats haurà d'exposar-se en lloc visible la placa identificativa que serà entregada per la Direcció d?àrea, on s'indique la condició de subvencionat per la Generalitat Valenciana quan l'ajuda siga superior al 50% del cost del servei.  
Segona  
L?incompliment total o parcial de qualsevol de les obligacions que condicionaren la concessió de la subvenció, constituirà causa determinant de la revocació de l'ajuda i del reintegrament de l?import, amb el requeriment previ de la Direcció General de Serveis Socials. Cas de no ser-hi atés, pertocarà la iniciació de l?expedient administratiu, amb resolució motivada de l?òrgan que concedí la subvenció acordant la revocació de la mateixa resolució que una vegada haja adquirit fermesa, serà executiva a través de la via administrativa corresponent.  
Tercera  
Aquesta Ordre vigirà l?endemà de la publicació al Diari Oficial de la Generalitat Valenciana. Tanmateix, no es dictarà cap resolució sobre les sol·licituds d'ajuda a l?empara d'aquesta, fins l?1 de gener de 1988.  
DISPOSICIO DEROGATORIA  
Queden derogades les disposicions d'igual o inferior rang que s'oposen a aquesta Ordre.  
València, a 2 de desembre de 1987.  
El Conseller de Treball i Seguretat Social,  
MIGUEL DOMENECH PASTOR


Còpia Permalink ELI